
ПРОЕКТ НА БЮДЖЕТА НА ОБЩИНА БЯЛА 
ЗА 2024 ГОДИНА

Предложеният проект на бюджет за 2024 г. на Община Бяла е разработен в съответствие с изискванията на:

· Закона за публичните финанси;
· Закона за държавния бюджет на Република България за 2024 г.;
· Решение № 346 на Министерския съвет от 2023 г. за приемане на стандарти за делегираните от държавата дейности с натурални и стойностни показатели през 2024 г., изменено и допълнено с РМС  № 847 от 28.11.2023 г.
· Наредба за съставянето, изпълнението и отчитането на общинския бюджет.
В проекта на бюджета на Община Бяла за 2024 година са заложени следните стратегически цели:
· Подобряване на инфраструктурата, в т.ч. в малките населени места, подпомагане на социални дейности, образование и здравеопазване; 

· Запазване на културните ценности, развитие на спорта и културния туризъм;
· Реставрация на паметници на културата от местно и национално значение;  

· Подобряване на административното обслужване и комуникацията с гражданите;

· Продължаване на социалната политика на общината, приоритетно ориентирана към финансирането на основните социални отговорности, в т.ч. отпускане на помощи по решение на Общински съвет, подпомагане на дейността на клубовете на пенсионера, и устойчивост по социални проекти и предоставяне на социални услуги;
· Провеждане на активна политика за превръщане на Бяла в европейска община, която полага целенасочени усилия за инвестиране в интелигентен, устойчив, приобщаващ и териториално балансиращ икономически растеж;
· Подобряване качеството на живот и подкрепа за гарантиране на конкурентноспособно образование и обучение, осигуряване на условия за развитие на спорта;
· Богат културен календар, поддържане и обогатяване на самодейната дейност; 
· Чиста и безопасна жизнена среда. 
Приоритети:

· Приключване на проект „Консервация и реставрация на моста на Колю Фичето в Община Бяла“ по процедура №BG16RFOP001-6.002 „Развитие на туристически атракции“ от отперативна програма „Региони в растеж“ 2014-2020 г.“ 
· Откриване на реставрирания мост на Колю Фичето над река Янтра и новоизградената прилежаща инфраструктура.
· Сключване на споразумения с Министъра на регионалното развитие и благоустройството, съгласно разпоредбите на чл. 107 от Закона за държавния бюджет на Република България, за финансиране на проектиране, строителство, основен ремонт и реконструкция на обекти на територията на Община Бяла, както следва:

· Реконструкция на участък от общински път RSE1003 /с. Стърмен – с. Ботров/  с обща прогнозна стойност на проекта до 4 200 000 лева с ДДС;
· Реконструкция на участък от общински път RSE1003 /от центъра на с. Ботров до границата с община Борово/ с обща прогнозна стойност на проекта до 2 877 900 лева с ДДС;
· Реконструкция на водопроводна мрежа в с. Босилковци, община Бяла, област Русе с обща прогнозна стойност на проекта до 1 200 000 лева с ДДС;
· Разширяване на съществуваща многофункционална спортна зала и изграждане на тренировъчна база в гр. Бяла с обща прогнозна стойност на проекта до 3 680 000 лева с ДДС;
· Възстановяване проводимостта на речното корито на р. Шипа в границите на с. Дряновец, област Русе с обща прогнозна стойност на проекта до 980 000 лева с ДДС;

· Реконструкция, паркоустройство и благоустройство на пл. Екзарх Йосиф I в гр. Бяла с обща прогнозна стойност на проекта до 990 000 лева с ДДС;

· Ремонт на административната сграда на Община Бяла в гр. Бяла, с цел подобряване на енергийна ефективност и повишаване качеството на предлаганите административни услуги с обща прогнозна стойност на проекта до 504 000 лева с ДДС. 

· Продължаване подобряването на инфраструктурата на гр. Бяла, както и инфраструктурата на Кметствата и Кметското наместничество на територията на община Бяла;
· Продължаване дейностите по развитието на гр. Бяла, като средищен център за спортни и културни мероприятия, както и насърчаване развитието на масови спортове включително и чрез изграждането на тренировъчна зала към „ОЗК Арена Бяла“.
· Създаване на нови работни места, предоставяне на обучение и консултации за стимулиране на туристическия бизнес; 
· Подобряване на защитата и опазването на природата, биоразнообразието и зелената инфраструктура, включително в населените места и намаляване на всички форми на замърсяване;
· Определяне на метод,  по който ще се измерват генерираните отпадъци на територията на Община Бяла, основан на една от трите бази, определени в Закона за местните данъци и такси:
 1. за услугата по събиране и транспортиране на битови отпадъци до съоръжения и инсталации за тяхното третиране:

а) индивидуално определено количество битови отпадъци за имота, включително чрез торби с определена вместимост и товароносимост;

б) количество битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране;

в) брой ползватели на услугата в имота;

2. за услугата по третиране на битовите отпадъци в съоръжения и инсталации:

а) индивидуално определено количество битови отпадъци за имота, включително чрез торби с определена вместимост и товароносимост;

б) количество битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране;

в) брой ползватели на услугата в имота;

3. за услугата по поддържане на чистотата на териториите за обществено ползване в населените места и селищните образувания в общината:

а) брой ползватели на услугата в имота;

б) разгъната застроена и/или незастроена площ на недвижимия имот.
· Отбелязване на 100 годишнината от освещаването на църквата „Св. Георги“ в                                         гр. Бяла съвместно с Русенска митрополия на 08.09.2024 година.
Акценти:

· Подобряване качеството на услугата „Сметосъбиране и сметоизвозване“, включително и  на условията за разделно сметосъбиране и ефективно поддържане на техническата инфраструктура;
· Поддържане и развитие на зелената инфраструктура на територията на общината;
· Издигане имиджа на Община Бяла на туристическия пазар в страната и чужбина;
· Използване на наличната база за социален туризъм и подготвителни лагери на спортисти.
· Реновиране и изграждане на нов облик на площад „Екзарх Йосиф“ в гр. Бяла.

Механизъм за финансиране на Общината под формата на субсидии от Републиканския бюджет:

БЮДЖЕТНИ ВЗАИМООТНОШЕНИЯ – 12 648 627 лв., в т. ч.:
· Обща субсидия за делегираните от държавата дейности –  10 290 327 лв.;
· Обща изравнителна субсидия –  984 400 лв.;
· Целева субсидия за капиталови разходи –  1 003 800 лв.;
· Средства за зимно поддържане и снегопочистване – 146 200 лв.;
· Други целеви разходи за местни дейности – 223 900 лв;
ПРЕХОДЕН ОСТАТЪК ОТ 2023  год. – 981 801 лв.

Всичко приход Държавни дейности за 2024 г. –  13 630 428 лв.
ДЕЛЕГИРАНИ ОТ ДЪРЖАВАТА ДЕЙНОСТИ, РАЗПРЕДЕЛЕНИ ПО ФУНКЦИИ:

· Общи държавни служби /общинска администрация, кметове на кметства  и кметски наместници/ - 1 426 800 лв.;
· Отбрана и сигурност –  233 143 лв.;
· Образование – 6 530 552 лв.;
· Здравеопазване  - 181 981 лв.;
· Социално осигуряване, подпомагане и грижи – 1 575 461 лв.;
· Култура, спорт, почивни дейности и религиозно дело – 342 390 лв.;
· Преходен остатък от 2023  год. – 981 801 лв.
Финансиране на общината от приходи с общински характер
Финансирането е планирано на база действащите ставки, реална оценка, съобразена с нормативните изисквания, извършен анализ на събираемостта през предходните години и изключени еднократни плащания е инцидентен характер.
Общият размер на планираните приходи е 4 791 500  лв., който се формира от следните източници:
Данъчни приходи –  1 294 000 лв. в т. ч .:
· Окончателен годишен патентен данък, вкл. данък таксиметров превоз – 12 000 лв.;
· Данък върху недвижимите имоти – 330 000 лв.;
· Данък върху превозните средства – 660 000 лв.;
· Данък придобиване – 280 000 лв.;
· Туристически данък – 10 000 лв.
· Други данъци – 2 000 лв.
Неданъчни приходи –    3 497 500 лв. в т.ч.:
· Приходи и доходи от собственост – 1 791 000 лв.;
· Общински такси – 1 522 500 лв.;
· Глоби, санкции и наказателни лихви – 62 000 лв.;
· Други неданъчни приходи – 5 000 лв.;
· Вноски на ДДС със знак минус - -80 000 лв.;
· Приходи от продажба на нефинансови активи – 150 000 лв.;
· Приходи от концесия – 47 000 лв.
Преходен остатък от 2023 година – 12 839 607 лв.
Всичко планирани приходи от местна дейност и преходен остатък от местна дейност от 2023 год.  – 17 631 107 лв.
Планът за разходите по проектобюджета на Община Бяла за 2024 г. е разработен на база анализ на финансовото състояние на Общината, съобразен с реалните прогнозни приходи и очаквания по осигуряването на средства за предоставяне на публични услуги. Приоритетни разходи са както следва:
· Съфинансирания по проекти на ЕС;
·  Заемообразни средства за разходи по проекти, които се очаква да бъдат възстановени след верифициране от Управителния орган.

· Погасяване на предоставен дългосрочен заем от „Сосиете Женерал Експресбанк“ АД с годишен размер 347 367 лв.

· Погасяване на безлихвен заем, отпуснат от централния бюджет за обезпечаване финансовата реализация на проект "Консервация и реставрация на моста на Колю Фичето в Община Бяла"
Чрез бюджета на община Бяла за 2024 г. ще бъдат осигурени и средства за:
· Клубове на Пенсионера –  23 600 лв.;
· Спортни клубове – 160 000 лв. в т.ч.: 
· Хандбален клуб „Бяла“, гр. Бяла – 93 000 лв.;
· ФК „Бенковски“, гр. Бяла – 35 000 лв.;
· ФК „Ботев“, с. Копривец –  10 000 лв.;
· ФК „Партизан”, с. Босилковци – 10 000 лв;
· СК „Минотавър“ - Кикбокс карате – 12 000 лв.

· Календар на културните прояви в т.ч. патронни празници, поздрави към столетници, театри, лятно кино, театри на открито, честване на празници, европейски инициативи – 66 600 лв.;
· Календар на спортните прояви – 10 000 лв.

